cyanic-selkie/wikianc huggingface dataset:
Bother
Տեսահոլովակ
Տեսանյութում ցուցադրվում է, որ Քորի Թեյլորը մի մութ սենյակում կանգնած է իր կլոնի դիմաց։ Նրանք երկուսն էլ երգում են, ծերանում ու մահանում, իսկ կլոնը վերածվում է փոշու։ Մինչև երկուսի մահանալը կլոնը հանում է իր մատից մատանին և դնում Թեյլորի մատին։
Արտաքին հղումներ
Կատեգորիա:Երգեր ինքնասպանության մասին
Վիսկո
Վիսկո (Visco), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 760 մարդ 2008 թվականի մարդահամարի տվյալների, բնակչության խտություն՝ 232 մարդ/կմ²։ Զբաղեցնում է 4 կմ² մակերես։ Փոստային ինդեքս՝ 33040։ Հեռախոսային կոդ՝ 0432։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
1312
Մահեր
Կատեգորիա:1312 Կատեգորիա:Տարեթվեր
1313
Մահեր
Կատեգորիա:1313 Կատեգորիա:Տարեթվեր
Ատտալոս I Սոտեր
Ատտալոս I Սոտեր (հին հուն. Άτταλος Α' ο Σωτήρ, մ.թ.ա. 269-197 թթ.), Պերգամոնի կառավարիչ Ատտալյան դինաստիայից, որը գահը ժառանգել է հորեղբորից մ.թ.ա. 241 թվականին և ընդունել թագավորի տիտղոս մ.թ.ա. 230 թվականին։
Ատտալոսը Սելևկյաններից սերած արքայադստեր զավակ էր և Ատտալյաններից առաջինն էր, ով հայտարարեց Պերգամոնի գահի նկատմամբ իր ունեցած իրավունքների մասին։ Նա հրաժարվեց հարկ վճարել փոքրասիական կելտերին (գալատներ), և ջախջախելով նրանց Պերգամոնի պարիսպների տակ, սկսեց իրեն թագավոր անվանել։ Նրա փառասիրությունը կասկած առաջացրեց Անտիոքոս Հիերաքսի մեջ, և առաջացած պատերազմի ընթացքում Ատտալոսը Սելևկյաններին դուրս մղեց Փոքր Ասիայից դեպի Կիլիկիա։
Մ.թ.ա. 228-222 թվականներին Սելևկյաններին հաջողվեց վերադարձնել կորցրած տարածքները Անատոլիայում, մասամբ այն պատճառով, որ Ատտալոսը զբաղված էր պատերազմով Մակեդոնիայի թագավոր Փիլիպպոս V-ի հետ։ Նա հանդես եկավ Հռոմի կողմից I և II Մակեդոնյան պատերազմների ժամանակ, նաև աջակցել է մակեդոնացիների կողմից ճնշված հռոդոսցիներին, բայց մահացել է իր ոխերիմ թշնամու վերջնական պարտությունից քիչ առաջ։
Ծանոթագրություններ
Կատեգորիա:Պերգամոնի արքաներ
Սվյատոսլավ Զաբելին
Սվյատոսլավ Իգորևիչ Զաբելին (ռուս․՝ Святосла́в И́горевич Забе́лин, սեպտեմբերի 23, 1950, Մոսկվա, Խորհրդային Սոցիալիստական Հանրապետությունների Միություն), խորհրդային և ռուս բնապահպան, հասարակական գործիչ, Ռուսաստանի բնապահպանական շարժման առաջնորդ ։ Շրջակա միջավայրի պահպանության Goldman մրցանակի դափնեկիր (1993)։
Կենսագրություն
Ծնվել է 1950 թվականին Խորհրդային Սոցիալիստական Հանրապետությունների Միություն մայրաքաղաքում՝ Մոսկվայում։ Հայրը՝ Իգոր Միխայլովիչ Զաբելին (1927-1986), գրող, աշխարհագրագետ։ Մայրը՝ Թամարա Միխայլովնա Զաբելինա ։ 1972 թվականին ավարտել է Մ.Վ.Լոմոնոսովի անվան Մոսկվայի պետական համալսարանի կենսաբանության և հողագործության ֆակուլտետը։ Կենսաբանական գիտությունների թեկնածու (1979) ։ 1976 թվականից 1979 թվականներ Մոսկվայի պետական համալսարանի կենսաբանության ֆակուլտետի բնության պահպանության լաբորատորիայի գիտաշխատող ։ 1979-ից 1986 թվականներին զբաղեցրել է Սյունթ-Խասարդաղ արգելոցի (Թուրքմենստան) գիտական աշխատանքների գծով փոխտնօրենի պաշտոնը, այնուհետև աշխատել է Որսի և արգելոցների գործերի կենտրոնական գիտահետազոտական լաբորատորիայում (1986-1988 թվականներ), Պատմության ինստիտուտում։ Աշխատում էր Խորհրդային Սոցիալիստական Հանրապետությունների Միության գիտությունների ակադեմիա բնական գիտությունների և տեխնիկայի բաժնում (1989-1990) ։ Ռուսաստանի սոցիալ-էկոլոգիական միության հիմնադիրներից մեկը ։ Նրա խորհրդի համանախագահ։
1967 թվականի սեպտեմբերին միացել է Մոսկվայի պետական համալսարանի կենսաբանական ֆակուլտետի բնության պահպանության ուսանողական ջոկատին, 1970 թվականից 1971 թվականներին եղել է ջոկատի հրամանատար․ 1970 թվականին՝ համակարգող, 1972 թվականից 1979 թվականներին՝ Բնության պահպանության Դրուժին շարժման համակարգող խորհրդի նախագահ, Խորհրդային Սոցիալիստական Հանրապետությունների Միության պատմության մեջ եզակի ուսանողական բնապահպանական շարժում, որը 80-ականների վերջին վերածվեց նախ համամիութենական, այնուհետև վերածվեց Միջազգային սոցիալական և էկոլոգիական միություն (ISEU,SEU)  ։ Որպես համակարգման և տեղեկատվական կենտրոնի տնօրեն 1987 թվականից 1992 թվականներին Զաբելինը ստեղծեց համակարգչային ցանց, որը խթանում էր համագործակցությունը նախկին ԽՍՀՄ բնապահպանների միջև ։
1991 թվականից մինչև 1993 թվականը աշխատել է որպես Ռուսաստանի Դաշնության Նախագահի էկոլոգիայի և առողջության հարցերով խորհրդական, որտեղ մշակել է շրջակա միջավայրի պահպանության մասին բազմաթիվ օրենքներ ։
2002 թվականից 2009 թվականներին եղել է ANO-ի «Անկախ բնապահպանական վարկանիշային գործակալության» համակարգող խորհրդի նախագահ, հետագայում դարձել է «Ինտերֆաքս-ԷՐԱ» բնապահպանական և էներգետիկ վարկանիշային գործակալության փորձագետ ։ Ռուսաստանի Դաշնության Նախագահ Վլադիմիր Պուտինի 2002 թվականի հոկտեմբերի 19-ի թիվ 1208 «Ռուսաստանի Դաշնության Նախագահին առընթեր մարդու իրավունքների հանձնաժողովի կազմի մասին» հրամանագրով նա ընդգրկվել է հանձնաժողովի կազմում ։ Ռուսաստանի Դաշնության Նախագահի 2004 թվականի նոյեմբերի 6-ի թիվ 1417 հրամանագրով ընդգրկվել է Ռուսաստանի Դաշնության Նախագահին կից քաղաքացիական հասարակության և մարդու իրավունքների զարգացման խորհրդի կազմում ։
Սվյատոսլավն ամուսնացած է (կինը՝ Նինա Իվանովնա Զաբելինա, ծնված 1946 թվականին, կենսաբան); երեխաներ՝ Զվենիսլավա (ծն. 1974), Իգոր (ծն. 1974)։ Նա ակվարիզմի սիրահար է ։
Գիտական հետաքրքրություններ
Գիտական հետաքրքրությունների ոլորտում՝ բարձրագույն նյարդային գործունեության ֆիզիոլոգիա, մրջյունների վարքագիծ և կենսաբանություն, պահպանություն, բնապահպանական կրթություն, հասարակական բնապահպանական շարժում, սոցիալական զարգացման հեռանկարներ :
Մատենագիտություն
Ավելի քան 50 գիտական, գիտա-լրագրողական աշխատությունների հեղինակ և համահեղինակ է։ Հիմնական աշխատանքները.
Ծանոթագրություններ
Կատեգորիա:Մոսկվա քաղաքում ծնվածներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:1950 ծնունդներ Կատեգորիա:Սեպտեմբերի 23 ծնունդներ Կատեգորիա:Էկոակտիվիստներ
All I Want (ալբոմ, Թիմ ՄակԳրո)
All I Want, ամերիկյան քանթրի երգչուհի Թիմ ՄակԳրոյի երրորդ ստուդիական ալբոմը, թողարկված 1995 թվականի սեպտեմբերի 19֊ին, Curb Records ստուդիայում։ Ալբոմը Billboard 200֊ում զբաղեցրել է 4֊րդ հորիզոնականը և 3 ամիս շարունակ գլխավորել է Top Country Albums քանթրի հիթ֊շքերթը։ Վիճակագրությամբ ալբոմը գերազանցում է 3 միլիոն կրկնօրինակի սահմանը։ Ալբոմը դրական վերաբերմունքի է արժանացել քննադատների կողմից։ 2 սինգլները՝ («I Like It, I Love It» 5 ամիս № 1; «She Never Lets It Go to Her Heart», 2 ամիս № 1) գլխավորում են Hot Country Songs (№ 1 1995 և 1996 թվականներին) քանթրի վարկանշային սանդղակը ։
Արտաքին հղումներ
Կատեգորիա:1995 ալբոմներ
Մոլդովայի Հանրապետության կրթության նախարարություն
Մոլդովայի Հանրապետության կրթության (լուսավորության) նախարարություն (Ministerul Educaţiei al Republicii Moldova), Մոլդովայի Հանրապետության կառավարության տասնվեց նախարարություններից մեկը։ Պատասխանատու է երկրում կրթության համակարգի զարգացման համար։
Արտաքին հղումներ
Կատեգորիա:Մոլդովա Կատեգորիա:Մոլդովայի կառավարություն Կատեգորիա:Կրթության նախարարություններ
Մանկլավ
Մանկլավ, հայկական արական անուն։ Հայերեն մանկլավիկ՝ «արքունի սպասավոր» բառի կրճատ ձևն է։ Փոխառություն է հունարեն μαγιλαβίτης ձևից։ Հիշատակվել է մեկ անգամ ։
Ծանոթագրություններ
Կատեգորիա:Հայկական արական անձնանուններ
Լոդև (շրջան)
Լոդևի շրջան (ֆր․՝ Arrondissement de Lodève), վարչական շրջան Ֆրանսիայում՝ Օքսիտանիա երկրամասի Էրո դեպարտամենտի ծայր հյուսիսային մասում։ Հյուսիսում սահմանակից է Գար դեպարտամենտին, արևելքում՝ Մոնպելիեի շրջանին, հարավում՝ Բեզիեի շրջանին, արևմուտքում՝ Ավերոնի դեպարտամենտին։ Ունի 122 համայնք։ Զբաղեցնում է 2005 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 138․746 ։ Խոշոր բնակավայրերն են Սեն Ժելի դյու Ֆեսկը (Saint-Gély-du-Fesc, 10,197 բնակիչ), Կլերմոն լ՛Էրոն (Clermont-l'Hérault, 9․029 բնակիչ) և Լոդևը (Lodève, 7․477 բնակիչ), որը նաև շրջանի սուպրեֆեկտուրան՝ վարչական կենտրոնն է ։
Պատմություն
Շրջանը կազմավորվել է 1800 թվականին, 1926 թվականին լուծարվել է, 1942 թվականին վերականգնվել ։ 2009 թվականին Մոնպելիեի շրջանից նրան են փոխանցվել Անիան,Գանժ և Սեն Մարտեն դը Լոնդր կանտոնները ։ 2017 թվականի հունվարին, Էրո դեպարտամենտի շրջանների վերակազմավորման արդյունքում, Լոդևի շրջանին Մոնպելիեի շրջանից տրվել է 26, Բեզիեի շրջանից՝ 5 համայնք, իսկ Լոդևի շրջանից էլ 7 համայնք տրվել է Բեզիեի շրջանին ։
2015 թվականին Ֆրանսիայում տեղի ունեցած կանտոնների վերակազմավորման արդյունքում Լոդևի շրջանում ձևավորվել են հետևյալ կանտոնները ․
Արտաքին հղումներ
Կատեգորիա:Ֆրանսիայի շրջաններ Կատեգորիա:Ֆրանսիայի վարչական բաժանում
Նոյեմբերյան
Նոյեմբերյանը, քաղաք Հայաստանի Հանրապետության Տավուշի մարզ ում՝ Նոյեմբերյան համայնքում։
Անուն
Ըստ ավանդազրույցի՝ բնակավայրը ժողովրդական խոսակցությունում որոշ ժամանակ կոչվել է Բարանա, քանի որ Ժամանակին Ապարանից այստեղ բնակություն են հաստատում մի քանի հայ ընտանիք։ Մոտակա գյուղերի բնակիչները նորեկներից հարցնում են՝ «Էդ որտեղից եք եկել»։ Նրանք էլ ասում են՝ Ապարանա։ Դրանից հետո գյուղը երբեմն կոչում էին Բարանա ։
Աշխարհագրություն
Մայրաքաղաք Երևանից հեռու է 185 կմ, իսկ մարզկենտրոն Իջևան քաղաքից՝ 55 կմ դեպի հյուսիս-արևմուտք ։ Քաղաքի մոտ հայ-ադրբեջանական սահմանն է։ Մոտակայքի գյուղերը Կողբը, Դովեղը և Ջուջևանն են։ Նոյեմբերյանից հարավ գտնվում է Ոսկեպարի լեռնաշղթայի լանջերը, հյուսիսից և արևմուտքից Գուգարաց լեռնաշղթան։ Մակերեսը՝ 28.93 կմ2։
Պատմություն
Նոյեմբերյանը գտնվում է ՀՀ հյուսիսարևելյան լեռնային գոտում, Գուգարաց լեռնաշղթայի արևելյան լանջին՝ Այրում երկաթուղային կայարանից 22 կմ հարավ-արևելք։ Ստույգ տվյալներ չկան այս տարածքում հնագույն բնակավայրերի վերաբերյալ, սակայն նրա անմիջական հարևանությամբ գտնվող 13-րդ դարում կառուցված «Մշկավանքն» ու «Սուրբ Սարգիս» եկեղեցին, «Ղարիչաքար» ամրոցը հուշում են, որ այս տարածքը հնում ևս բնակեցված է եղել։ Հնագիտական ուսումնասիրությունները վկայում են, որ Նոյեմբերյանի տարածքում մարդը բնակվել է հին քարե դարից։ Նոյեմբերյանից մոտ 5 կմ արևմուտք գտնվում է Սրոցահանք հանդամասը, որտեղից անցյալում սրոցաքար է արտահանվել Պարսկաստան և Թուրքիա։
Հնում Նոյեմբերյանի տարածքը մտել է Մեծ Հայքի Գուգարք նահանգի, 10-րդ դարի և 12-րդ դարի սկզբին՝ Տաշիր-Ձորագետի (Կյուրիկյան) թագավորության կազմի մեջ։ 11-րդ դարի վերջում և 12-րդ դարի սկզբին Կյուրիկյան թագավորությունը նվաճեցին սելջուկները, և Նոյեմբերյանի տարածքը միացվեց Գանձակի ամիրայությանը։ 1118-1124 թվականներին վրաց Դավիթ Շինարար թագավորը տարածքը վերագրավել է սելջուկներից և միացրել Վիրքին։ 1236 թվականից նվաճվեց մոնղոլների կողմից։ 1801 թվականից Նոյեմբերյանի տարածքը միացավ Ռուսաստանին։ 19-րդ դարին այն մտնում էր Ելիզավետպոլի նահանգի Ղազախ գավառի մեջ, 1920-29 թվականին՝ Լոռի-Փամբակի գավառի մեջ։ 1938 թվականից Նոյեմբերյանը համանուն վարչական շրջանի կենտրոնն է։
Պատմամշակութային կառույցներ
Շրջակայքում կան եկեղեցիներ, գյուղատեղի, գերեզմանոց, Ք.Ա II-հազարամյակի դամբարաններ։ Նոյեմբերյանից 2 կմ հյուսիս-արևելք գտնվում է պարսպապատ, առանց քարաբուրգերի, «Բերդաղ» կոչվող կիկլոպյան ամրոցը։ Այն ունի 1 հեկտար տարածք։ Մուտքը գտնվում է հարավարևելյան մասում, երկու աշտարակների միջև։ Ներսի կլոր կացարաններն ունեն քառանկյունի օժանդակ կառույցներ։ Նոյեմբերյանի մոտ, դժվարամատչելի մի բարձունքի վրա պահպանվել է «Մրաղանց Արեգունի» կիկլոպյան ամրոցը, որտեղ հայտնաբերվել են մետաղաձուլական հարմարանքներ։ Մոտ 50 մ հեռավորությամբ կան մետաղի հանքախորշեր։ Ամրոցից հայտնաբերվել են բրոնզե մատանի, ապարանջան, սև խեցանաթ, խեցեղեն բեկորներ։ Նոյեմբերյանի հյուսիսային կողմում գտնվում է «Թփի դաշ» (մ.թ.ա. 2-րդ-1-ին հզմ.) կիկլոպյան ամրոցը։ Երեք ամրոցներն էլ Ք.Ա. I հազարամյակի են։
Նոյեմբերյանում 1903 թ.-ի Սուրբ Սարգիս եկեղեցին է։ Քաղաքի շրջակայքում կան զանազան հնություններ՝ հս. մասում «Թփի դաշ» ամրոցը, 2 կմ հյուսիս-արևելք՝ Բերդատեղի ամրոցը, 2 կմ հարավ-արևմուտք «Ջուխտակեղցի» եկեղեցին (XIII-XIV դարեր)։
Բնակչություն
Նոյեմբերյանի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ և այգեգործությամբ։ Հայտնի է իր դեղձով։ Կարևոր դեր ունի կաթնամթերքի, հատկապես պանրի արտադրությունը։
Օգտակար հանածոներ
Նոյեմբերյանի տարածքում կան երկաթի բովեր, պղնձի երևակումներ, սպիտակ ֆելզիտի պաշարներ և հանքային ջրեր։
Առողջապահություն
2010 թվականին Հայաստան համահայկական հիմնադրամն իր Գերմանիայի, Ավստրալիայի, Լիբանանի, Շվեյցարիայի տեղական մարմինների և Լիբանանի վարչապետ (2009-2011) Սաադ Հարիրիի ֆինանսավորմամբ հիմնանորոգել է Նոյեմբերյանի քաղաքային հիվանդանոցը ։
Հասարակական կառույցներ
Նոյեմբերյանում գործում են հյուրանոցներ, ռեստորաններ, երկու եկեղեցի, մեկ հիմնական և մեկ ավագ դպրոցներ, երաժշտական, գեղարվեստի և սպորտ դպրոցներ, 2 մանկապարտեզ, «Սարգիս Զուրաբյանի» անվան նախակրթական վարժարան, մշակույթի տուն, կինոթատրոն, հեռուստաընկերություն, բժշկական կենտրոն, կապի հանգույց։
Սպորտ
Նոյեմբերյանը ավանդաբար ակտիվ դերակատարում է ունեցել հայկական սպորտի զարգացման մեջ։ Նոյեմբերյանում տարածված սպորտաձևերն են ըմբշամարտը, վոլեյբոլը, արևելյան մարտարվեստի տարբեր ոճերը, շախմատը և այլն։
Ինգեգերդա
Ինգեգերդա (Ingegerd Olofsdotter, ), իշխանուհի։
Շվեդիայի թագավոր Օլաֆի և Էստրիդի (Աստրիդ) դուստրը։
Կենսագրություն
Ծնվել է Սիգտունայում (Շվեդիա), պետք է ամուսնանար Նորվեգիայի թագավոր Օլաֆ II-ի հետ, սակայն շվեդական թագավոր Օլաֆը իր դստերը կնության է տվել Կիևյան Ռուսիայի ապագա իշխան Յարոսլավ Իմաստունին, իսկ Օլաֆ II-ը ամուսնացել է նրա խորթ քույր Էստրիդի հետ։ Ինգեգերդան Կիև ժամանեց 1019 թ. (կամ 1016-ին)։ Ըստ ամուսնական պայմանագրի Ինգեգերդայի օժիտի մեջ էր մտնում Ալդեյգաբորգ քաղաքը (այժմ՝ Հին Լադոգա գյուղ), որը ստացել է Ինգերմանլանդիա անվանումը։ Նովգորոդում Ինգեգերդան մկրտվել է Իրինա անվամբ։ Կարծիք կա, որ նա մանկուց իմացել է սլավոնական լեզուն, քանի որ նրա մայր Էստրիդը օբոդրիդների ցեղի իշխանի դուստրն էր։
Որդիներ
Վլադիմիր Մոնոմախը։
Ծանոթագրություններ
Կատեգորիա:Շվեդ իշխաններ
Սառնաշաքար
Սառնաշաքար, կոնֆետների տեսակ, ծորուն կամ պինդ զանգված, որը պատրաստված է կանդիսից՝ մինչև պնդացումը եփված, սովորական, բույր հաղորդած շաքարի մրգահյութից կամ եգիպտացորենի օշարակից։ Հաճախ ամրանում է փայտիկի վրա։
Տեսակներ
Սառնաշաքարները լինում են տարբեր համերի, գույների, ձևերի և չափերի։
Որպես կանոն՝ սառնաշաքարներն ունեն քաղցր, մրգային համ, սակայն գոյություն ունեն նաև աղային համով տեսակներ։ Այսպես Եվրոպայում, հատկապես Գերմանիայում և Նիդերլանդներում, գոյություն ունեն քաղցր ռեհանի (մատուտակ) համով տեսակներ։
Որոշ սառնաշաքարներ պարունակում են միջուկ, օրինակ՝ մաստակ կամ մածուցիկ կարամել։ Հանդիպում են ավելի էկզոտիկ միջուկներ՝ բզեզների թրթուրներով ։
Գործածություն
Սառնաշաքարների ներծծման պրոցեսը շատ իրավիճակներում օգտագործվում է որպես խաբուսիկ միջոց, օրինակ՝ հուզմունքի, ծխելու և այդպիսի իրավիճակների դեմ։
Որոշ սառնաշաքարներ օգտագործվում են քաշի պակասեցման համար, չնայած նրան, որ դրա վերաբերյալ հատուկ ուսումնասիրություններ չեն կատարվել։ Դրա պատճառը կարող է լինել պլացեբոյի էֆետկը ։
Պատմություն
Կոնֆետները ամրացված փայտի վրայի գաղափարը այնքան պարզ է, որ հավանաբար շատ անգամներ է արվել ։ Ռուսաստանում սառնաշաքարն արդեն 500 տարեկան է։ Ռուսական սառնաշաքարը հիմնականում աքլորի տեսքի է, սակայն 1489 թվականին օգտագործվեց նաև ձկան տեսքովը, տնակի, եղևնու տեսքով, քանի որ աքլորի կառուցվածքը բավականին բարդ էր պատրաստել։ Անգլերենում «lolly-pop» բառը տարածվել է 1784 թվականին, բայց հիմանակնում օգտագործվում է քաղցր, փափուկ, այլ ոչ թե պինդ սառնաշաքարների դեպքում։ Ենթադրաբար բառը առաջացել է «lolly» (լեզու) и «pop» (թակոց) բառերից։ Lolly-pop բառի՝ ժամանակակից կոնտեկստում, առաջին հիշատակությունները արվել են 1920ական թվականներին ։ Ֆրանսիայի հրուշակագործները սառնաշաքարներ պատրաստել են դեռ միջնադարում, որպեսզի կարողանային անուշ անել այն շաքարով ։ Աքլորի և սկյուռիկի տեսքի փայտիկով սառնաշաքարները հատկապես յուրահատուկ տարածում գտան Խորհրդային Միությունում՝ 70-ական թվականների վերջերին։
Ծանոթագրություններ
Կատեգորիա:Հրուշակեղեն Կատեգորիա:Կոնֆետ
Լուսնի լույս (ֆիլմ)
«Լուսնի լույս» (Moonlight), 2016 թվականի դրամա ժանրի ամերիկյան ֆիլմ։ Սցենարի հեղինակը և ռեժիսորը Բարրի Ջենքինսն է։ Ֆիլմը հիմնված է Թարել Էլվին Մաքքրենիի համանուն վեպի վրա։ Օսկարի 89-րդ մրցանակաբաշխության ժամանակ ճանաչվել է «տարվա լավագույն ֆիլմ» անվանակարգի հաղթող։
1. «Լիթլ»
Ֆիլմի գործողությունները տեղի են ունենում Մայամի քաղաքի Լիբերթի Սիթի թաղամասում։ 9- ամյա Շայրոնը, ով ամաչկոտ տղա է և հայտնի է «Լիթլ» մականվամբ, ֆիլմի սկզբում փախչում է համադասարանցիներից, ովքեր նրան փորձում են ծեծել։ Փախչելով նրանցից նա թաքնվում է ինչ-որ տնակում, որտեղ նրան գտնում է Հուանը, ով իր ապրուստը վաստակում է թմրանյութեր վաճառելով։ Հուանը վախեցած Շայրոնին տանում է իր տուն և այդ գիշեր նա անցկացնում է Հուանի և նրա ընկերուհու՝ Թերեզայի հետ։ Հաջորդ առավոտ Հուանը տղային հանձնում է նրա մորը՝ Փոլային, ով հետագայում պարզվում է, որ թմրանյութեր է օգտագործում։
Դրանից հետո Շայրոնը շարունակում է իր ժամանակն անցկացնել Հուանի հետ, ով նրան սովորեցնում է լողալ և խորհուրդներ տալիս։ Մեկ գիշեր, Հաունը նկատում է տղայի մորը՝ Փոլային, փողոցում թմրանյութ ծխելիս և նրան նախատում է դրա համար, սակայն Փոլան էլ իր հերթին Հուանին մեղադրում է թմրանյութեր վաճառելու միջոցով գումար վաստակելու համար։ Այդ գիշեր Փոլան վերադառնալով տուն, իր բարկությունը թափում է Շայրոնի վրա և նրան անվանում է «faggot», որը վիրավորական արտահայտություն է ուղղված գեյերին։
2. «Շայրոն»
Ֆիլմի երկրորդ հատվածում, Շայրոնը արդեն դեռահաս է, իսկ նրա մայրը դարձել է թմրամոլ և զբաղվում է մարմնավաճառությամբ։ Շայրոնը իր ժամանակն անցկացնում է Թերեզայի հետ, ով Հուանի մահվանից հետո ապրում է միայնակ։ Փոլան թմրանյութեր ձեռք բերելու նպատակով, երբեմն Շայրոնից պահանջում է այն գումարը, որը նրան տալիս է Թերեզան։
Մեկ գիշեր, Շայրոնին այցելում է նրա ամենամոտ դասընկերը՝ Քևինը։ Նրանք նստելով լողափի մոտ ծխում են, քննարկում իրենց ամբիցիաներն ու «Բլեք» մականունը, որը Քևինը տվել է Շայրոնին։ Այնուհետև մի պահ լռելուց հետո, նրանք համբուրվում են և Քևինը սկսում է դիպչել նրա առնանդամին։
Հաջորդ առավոտ Շայրոնը դպրոցում կրկին խնդիրներ է ունենում։ Նրա համադասարանցի Թերելը, ով միշտ փորձում է կռվի մեջ մտնել իր հետ, բազմաթիվ այլ տղաների հետ, որոնց շարքում է նաև Քևինը, փորձում է ծեծել Շայրոնին։ Նրանք վանկարկումներով Քևինին ոգևորում են, որպեսզի նա հարվածի Շայրոնին։ Քևինի մի քանի հարվածից հետո, նա ընկնում է գետնին ու հավաքված ամբոխը հարձակվում է նրա վրա և շարունակում ծեծել։ Այդ միջադեպից քիչ հետո Շայրոնը հանդիպում է սոցիալական աշխատողի հետ, ով նրան կոչ է անում բացահայտել իրեն ծեծողների ինքնությունը, սակայն նա հրաժարվում է պատասխանել, մտածելով, որ այդ ձևով չի լուծի իր խնդիրը։ Շայրոնը դպրոցից վերադառնում է տուն վերքերով, իսկ հաջորդ օրը վրեժի զգացումով նա մտնում է դասասենյակ և աթոռը ջարդում Թերելի մեջքին։ Ոստիկանությունը Շայրոնին ձերբակալած դուրս է հանում դպրոցից, որի ընթացքում նա դրսում տեսնում է Քևինին։
3. «Բլեք»
Ֆիլմի վերջին՝ երրորդ հատվածում, Շայրոնը արդեն հասուն տղամարդ է։ Նա տեղափոխվել է Ատլանտա և սկսել է թմրանյութերի վաճառքով զբաղվել։ Նա հաճախակի զանգեր է ստանում Փոլայից, ով այժմ գտնվում է թմրամոլների բուժման կենտրոնում և ցանկանում է, որ որդին այցելի իրեն։ Մեկ գիշեր Շայրոնը հեռախոսազանգ է ստանում Քևինից, ով իրենից ներողություն է խնդրում անցյալում կատարվածի համար և առաջարկում նրան այցելել իրեն Մայամիում։ Այդ գիշեր նա երազում է Քևինի մասին և առավոտյան արթնանում է, հայտնաբերելով, որ գիշերը քնած ժամանակ սերմնաժայթքում է ունեցել։
Շայրոնը ի վերջո այցելում է մորը թմրամոլների բուժման կենտրոնում, որտեղ խոստովանում է, որ զղջում է նրա նկատմամբ կարեկցանքի բացակայության պատճառով։ Փոլան էլ իր հերթին որդուց ներողություն է խնդրում, որ նրա կողքին չի եղել այն պահերին, երբ նա իր կարիքն է ունեցել։ Շայրոնը ապա մեկնում է Ֆլորիդա Քևինին այցելության, ով այժմ աշխատում է ճաշարանում։
Տեսնելով միմյանց, Քևինը խոստովանում է, որ զարմացած է Շայրոնի նոր տեսքից և պահելաձևից։ Ճաշարանում ընթրելուց հետո նրանք մեքենայով գնում են Քևինի բնակարան։ Քևինը այնտեղ նրան պատմում է, որ չնայած իր կյանքը ուզածի պես չդասավորվեց, սակայն այնուամենայնիվ նա դեռ ուրախ է։ Շարյոնը նրան խոստովանում է, որ իրենց միջև լողափում տեղի ունեցածից հետո որևէ այլ տղայի հետ ինտիմ կապ չի ունեցել։ Միմյանց այդ ամենը խոստովանելուց հետո, հաջորդ կադրում նրանք նստած են իրար կողքի, իսկ Շայրոնը գլուխը դրել է Քևինի ուսին։ Ֆիլմը ավարտին կրկին ցուցադրվում է երեխա Շայրոնը, ով մեջքով կանգնած է լողափի մոտ։
Դերերում
Միայն Շայրոնի և Քևինի կերպարները մարմնավորող դերասաններն են փոխվում ֆիլմի երեք հատվածների ընթացքում.
Նկարահանումներ
Ֆիլմը նկարահանվել է Ֆլորիդա նահանգի Մայամի քաղաքում։ Նկարահանումները սկսվել են 2015 թվականին, իսկ համաշխարհային պրեմիերան տեղի է ունեցել «Telluride Film Festival»-ի շրջանակներում՝ 2016 թվականին։ Ֆիլմը ցուցադրություններից հավաքել է 13 միլիոն դոլլար։
Մրցանակներ
Ֆիլմը Կինոարվեստի ամերիկյան ինստիտուտի կողմից ճանաչվել է որպես 2016 թվականի տարվա լավագույն տաս ֆիլմերից մեկը։ Ներկայացված է եղել Ոսկե գլոբուս՝ լավագույն ռեժիսորական աշխատանք, երկրորդ պլանի լավագույն դերասանուհի, լավագույն սցենար, երկրորդ պլանի լավագույն դերասան,, լավագույն երգ, ինչպես նաև լավագույն դրամա ֆիլմ անվանակարգերում։ Վերջին անվանակարգում ֆիլմը հաղթել է։ Օսկարի 89-րդ մրցանակաբաշխության ժամանակ ֆիլմը ճանաչվել է որպես տարվա լավագույն ֆիլմ։
Արտաքին հղումներ
Կատեգորիա:Ամերիկյան ֆիլմեր Կատեգորիա:Օսկարակիր ֆիլմեր Կատեգորիա:2016 ֆիլմեր Կատեգորիա:Ամերիկյան դրամա ֆիլմեր Կատեգորիա:2010-ականների դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան ԼԳԲՏ ֆիլմեր Կատեգորիա:ԼԳԲՏ ֆիլմեր Կատեգորիա:Պիեսների հիման վրա նկարահանված ամերիկյան ֆիլմեր Կատեգորիա:Ֆիլմեր դեռահասների համար Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր ռասիզմի մասին Կատեգորիա:Ֆիլմեր թմրանյութերի մասին
Բլանկա Կանալես
Բլանկա Կանալես (Blanca Canales, ծննդյան անունը` Blanca Canales Torresola, ), պուերտոռիկացի ազգայնական, մանկավարժ։ 1931 թվականին համալրել է Պուերտո Ռիկոյի Ազգայնական կուսակցության շարքերը և օգնել կազմավորելու Պուերտո Ռիկոյի Ազգայնական կուսակցության կանանց թևը՝ «Ազատության դուստրերը»։
Որպես Խայույայի Ազգայնական կուսակցության առաջնորդ՝ նա իր տանը զենք էր պահում, որն օգտագործվել է ընդդեմ Միացյալ Նահանգների՝ կղզում իշխելու 1950 թվականի ապստամբության ժամանակ։ 1950-ական թվականների Պուերտո Ռիկոյի Ազգայնական կուսակցության ապստամբությունների ժամանակ Կանալեսը ղեկավարել է շարժման անդամներին և երեք օրվա ընթացքում վերահսկողության տակ վերցրել քաղաքը։
Կենսագրություն
Կանալեսը ծնվել է Պուերտո Ռիկոյի լեռնային Խայույա համայնքում քաղաքական ակտիվիստների ընտանիքում։ Գրող, քաղաքագետ Նեմեսիո Կանալեսի կրտսեր քույրն է։ Հայրը եղել է Պուերտո Ռիկոյի Միացյալ կուսակցության անդամ, պայքարել է կղզու անկախության համար։ Մայրն ամուր կամքի տեր կին էր, ով ոգևորում էր երեխաներին մտածելու իրենց մասին ։ Պատանի տարիքում Կանալեսն այլ ազգերի և նրանց հերոսների մասին բազմաթիվ գրքեր ու պատմություններ է կարդացել։ Հաճախ հորն ուղեկցել է քաղաքական հանդիպումների ժամանակ, ոգեշնչվել ելույթներով, դրոշակ թափահարելով և հայրենասիրական եռանդով։ Տարրական և միջնակարգ կրթությունն ստացել է Խայույայում ։
1924 թվականին հոր մահից հետո մայրը տեղափոխվել է Պոնսե։ Կանալեսը սովորել է Պոնսեի ավագ դպրոցում, 1930 թվականի մայիսին Պուերտո Ռիկոյի համալսարանից ստացել է բակալավրի աստիճան։ Նախքան համալսարանն ավարտելը մասնակցել է համաժողովի, որտեղ հանդես է եկել Պուերտո Ռիկոյի Ազգայնական կուսակցության նախագահ Պեդրո Ալբիսու Կամպոսը և տպավորվել է նրա քարոզած անկախության իդեալներով։ Նույն տարում կրկին վերադարձել է համալսարան, որտեղ մասնակցել է սոցիալական աշխատանքի դասընթացների ։
Ազգայնական կուսակցություն
Խայույա վերադառնալով` Կանալեսն աշխատում է տեղի գյուղական դպրոցում։ 1931 թվականին միանում է Ազգայնական կուսակցությանը, ակտիվ գործունեություն ծավալում Պուերտո Ռիկոյի Ազգայնական կուսակցության կանանց ճյուղի «Ազատության դուստրերի» ձևավորման գործում։ 1940-ական թվականներին Կանալեսի ակտիվ քաղաքական գործունեությունը սահմանափակվում է, քանի որ աշխատանքի բերումով շարունակ ճամփորդում էր Սան Խուանից դեպի Պոնսե ։
Երբ Կանալեսը միացավ կուսակցությանը, 1930-ական թվականներին ԱՄՆ-ի կողմից նշանակված կառավարության և ազգայնականների միջև մի շարք թշնամական իրադարձություններ ծավալվեցին։ 1936 թվականին Ալբիսու Կամպոսը ձերբակալվեց, և 1937 թվականի մարտի 31-ին տեղի ունեցան Պոնսեի տխրահռչակ ջարդերը։ 1947 թվականին Ալբիսու Կամպոսն ազատ արձակվեց բանտից։
Արտաքին հղումներ
Կատեգորիա:Պուերտոռիկացի ազգայնականներ
Նոյեմբերի 7
Նոյեմբերի 7, տարվա 311-րդ (նահանջ տարիներին՝ 312-րդ) օրն է։
Արթին Մադոյան
Արթին Մադոյան, լիբանանահայ կոմունիստ քաղաքական գործիչ։ Նա Լիբանանի Կոմունիստական կուսակցության ամենանշանավոր առաջնորդն էր ։ Նրան համարում էին Սիրիայի կոմունիստ առաջնորդ Խալեդ Բագդաշի «աջ ձեռքը» ։
Երիտասարդություն
Մադոյանն Ադանայից փախուստի դիմած կոշկակարի որդին էր : Պատանեկության տարիներին Մադոյանը «Հանթչագի» անդամ էր, բայց հետագայում դարձավ կոմունիստ ։ Նա սովորել է Ստամբուլում և եղել է «Հանթչագ» սոցիալ-դեմոկրատական ուսանողների միության անդամ։ Մադոյանը ընկերացել է Բեդիկ Թորոսյանի հետ, որը հետագայում դարձել է Հայ կոմունիսատական կուսակցության ղեկավար ։
Սպարտակ և Կոմունիստական կուսակցության հիմնադրում
1922 թվականի ամռանը Մադոյանը տեղափոխվեց Բեյրութ, որտեղ ընտանիքը ապաստան գտավ ։ 1922 թվականին «Հանթչագի» սոցիալ-դեմոկրատական ուսանողների միությունը Բեյրութում մասնաճյուղ է հիմնել Մադոյանի հետ միասին և նրան նշանակել քարտուղար ։ 1923 թվականին «Հանթչագ» ուսանողների միության մասնաճյուղը լուծարվեց, քանի որ Մադոյանը և Հայկազուն Բոյադյանը հիմնել էին հայկական կոմունիստական «Սպարտակ երիտասարդական» կազմակերպությունը ։ Կազմակերպությունը կապեր էր պահպանում Հայ կոմունիստական կուսակցության և Ֆրանսիայի կոմունիստական կուսակցության հետ ։ Այն բաղկացած էր աշխատողներից ու ուսանողներից և ուներ մոտ 15 անդամ Բեյրութում, ինչպես նաև՝ Հալեպում, Ալեքսանդրետտայում, Մոսուլում և Զահլեում ։ Մադոյանը «Սպարտակի» գլխավոր քարտուղարն էր։ 1925 թվականին Սպարտակը միաձուլվեց Լիբանանի Ժողովրդական կուսակցության հետ՝ կազմավորելով սիրիական-լիբանանյան կոմունիստական կուսակցությունը : Մադոյանը առաջին Կենտրոնական կուսակցության կոմիտեի վեց անդամներից մեկն էր։ Այն ժամանակ Մադոյանը Սուրբ Ժոզեֆի անվան բժշկական համալսարանի ուսանող էր  ։
Գաղտնի աշխատանքներ
1925-1927 թվականների սիրիական ապստամբության ընթացքում Մադոյանը կապեր է հաստատել Սուլթան ալ-Ատրաշի հետ և համագործակցել է Բեյրութի և Յեբել ալ-Դրուզեի հետ զենքի մաքսանենգության գործում ։ 1926 թվականին Ֆրանսիայի իշխանությունները ձերբակալել են Մադոյանին : Երբ 1928 թվականին Կենտրոնական կոմիտեն վերակազմավորվեց, Մադոյանը մնաց դրա անդամ։ 1931 թվականին Մադոյանը Կենտրոնական Կոմիտեին ծանոթացրեց Խալեդ Բագդաշի հետ, որից անմիջապես հետո Բագդաշը դարձավ կուսակցության գլխավոր քարտուղար։ 1933 թվականի դեկտեմբերից մինչև 1937 թվականը Բագդաշը մնաց  Մոսկվայում, 1934 թվականին նա Մադոյանի առաջարկով դարձավ Կոմունիստական ինտերնացիոնալ կուսակցությունում արաբական կոմունիստական կուսակցությունների մշտական ներկայացուցիչը։ Բագդաշի բացակայության դեպքում Մադոյանն էր կազմակերպում կուսակցության ամենօրյա գործերը՝ Ֆարաջալլահ ալ-Հուլոյի և Նիկոլա Շավիի հետ միասին ։ Մադոյանը Կոմունիստական ինտերնացիոնալին առաջարկել է ստեղծել ընդհանուր ղեկավարությամբ արաբական կոմունիստական կուսակցությունների ֆեդերացիա, բայց այդ գաղափարը չի հաստատվել Կոմունիստական ինտերնացիոնալի ղեկավարության կողմից՝ անվտանգության նկատառումներից ելնելով ։
1934 թվականի ընտրություններ
Մադոյանը վիճեց Բեյրութի Հայաստանյայց Առաքելական Սուրբ Եկեղեցու նստավայրի հետ 1934 թվականին Լիբանանի խորհրդարանական ընտրությունների ժամանակ։ Նա գտնվում էր նույն ցուցակում,ինչ Սասդեդդին Մոմնը (նույնպես կոմունիստական կուսակցության անդամ) և Իբրահիմ Հադադը : Նրանց քարոզարշավը կոչ էր անում աշխատավոր-գյուղացիական դաշինքը հասցնել ազգային անկախության, հողային բարեփոխումների, ժողովրդավարական ազատությունների և աշխատանքային իրավունքների աստիճանի : Առաջին փուլում Մադոյանը հավաքեց 565 ձայն, որոնցից 264-ը Մեդավար թաղամասից։ Երկրորդ փուլում նա հավաքեց 180 ձայն ։
Ժամանակավոր կուսակցության ղեկավար
Մադոյանի ղեկավարությամբ կուսակցությունը նորաստեղծ աշխատանքային շարժման մեջ զարգացրեց իր դերը, և ինչպես նաև 1936 թվականի սիրիական ապստամբության մեջ կարևոր դեր ունեցավ ։ 1938 թվականի փետրվարին Մադոյանը՝ որպես խմբագիր, ստեղծեց հայկական կոմունիստական «Ժողովրդի ձայն» օրաթերթը ։
Համատեղ քարտուղարություն
1944 թվականին սիրիա-լիբանանյան կոմունիստական կուսակցությունը բաժանվեց Լիբանանի և Սիրիայի առանձին կուսակցությունների (չնայած դեռ մի տեսակ միություն կար)։ Այնուամենայնիվ, 1950 թվականի օգոստոսին կողմերը պառակտելու որոշումը չեղյալ հայտարարվեց՝ կազմավորելով համատեղ քարտուղարություն ինչպես Սիրիայի, այնպես էլ Լիբանանի համար։ Քարտուղարությունը կազմված էր Բագդաշից, Մադոյանից և Հասան Քրեյթիմից ։
1951 թվականի ընտրություններ
1951 թ. Խորհրդարանական ընտրություններին ընդառաջ, Մադոյանը կրկին ընտրվեց որպես Բեյրութի Հայաստանյայց Առաքելական Սուրբ Եկեղեցու նստավայրի թեկնածու։ Նա հավաքեց 2765 ձայն (Բեյրութի ձայների 12,6%-ը) ։
1953 թվականի ընտրություններ
1953 թվականի խորհրդարանական ընտրություններում Ռամկավար ազատական կուսակցությունը որոշեց չմտնել իրենց սեփական որևէ թեկնածուի հետ Բուրճ Համուդի ընտրատարածք, Հայաստանյայց Առաքելական Սուրբ Եկեղեցու նստավայրի համար։ Կոմունիստական կուսակցությունը ձգտում էր օգտվել այս իրավիճակից՝ այնտեղ ուղարկելով Մադոյանին։ Ընտրություններից մեկ օր առաջ ոստիկանությունը Բուրճ Համուդում ձերբակալեց Մադոյանի նախընտրական քարոզչության քսանհինգ անդամներին։ Մադոյանը բողոք է ներկայացրել Արդարադատության նախարարությունում՝ ընդդեմ ձերբակալությունների։ Տիգրան Տոսբաթի դեմ միակ մրցակից Մադոյանը հավաքեց 709 ձայն (15.11%) :
1954 թվականին Մադոյանը Կրատոմի, Ալ-Հուլոյի և Շոուի հետ միասին ստորագրեց կուսակցության պաշտոնական հաղորդագրությունը։ Քանի որ այդ ժամանակ կուսակցությունն արգելված էր, Լիբանանի կառավարությունը Մադոյանին և մյուս ստորագրողներին ռազմական պատասխանտվության տակ գցեց։ Նրանց մեկ ամսյա ազատազրկման էին ենթարկել ։
Խորհրդային կուսակցության 20-րդ համագումար
1956 թվականին Մադոյանը Բագդաշի, Շավիի և Յուսուֆ Ֆիշալի հետ միասին մասնակցեց Խորհրդային Միության Կոմունիստական կուսակցության 20-րդ համագումարին ։
1963 թվականի բանտարկության դատավճիռ
1963 թվականին Մադոյանին դատապարտեցին մեկ տարվա ազատազրկման՝ կոմունիստական կուսակցության պաշտպանության մասին խոսելու համար ։
Քաղաքացիական պատերազմ
Լիբանանի քաղաքացիական պատերազմի ընթացքում հայաստանյան քաղաքական կուսակցությունների հանդիպումների ժամանակ Մադոյանը ներկայացնում էր Լիբանանի Կոմունիստական կուսակցությունը՝ Բարուռ Երեցյանի և Գառնիկ Ադդարյանի հետ միասին ։
Ինքնակենսագրություն
Մադոյանի ինքնակենսագրությունը եղել է «Կյանքը Բարիկադում։ Հիշողություններ և վկայություններ» գրքում, 1986 թվականին լույս է տեսել արաբերենով, իսկ 1988 թվականին հայերենով ։
Ծանոթագրություններ
Կատեգորիա:Լիբանանահայ կոմունիստներ Կատեգորիա:Լիբանանահայ քաղաքական գործիչներ
Գոնարս
Գոնարս (Gonars), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 4725 մարդ 2008 թվականի մարդահամարի տվյալների, բնակչության խտություն՝ 233 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 33050։ Հեռախոսային կոդ՝ 0432։
Ծանոթագրություններ
Կատեգորիա:Իտալիայի բնակավայրեր
Սաղանձիլե
Սաղանձիլե (საღანძილე), գյուղ Վրաստանում։ Գտնվում է Իմերեթի մարզի Խարագաուլի շրջանում ։
Դիրք
Գյուղը գտնվում է ծովի մակարդակից 520 մետր բարձրության վրա։ Շրջկենտրոն Խարագաուլից հեռու է 3 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Խարագաուլի շրջան
Հյուսիսային բևեռ (այլ կիրառումներ)
Հյուսիսային բևեռ, կարող է վերաբերել՝
Լևոն Գրիգորյան (ֆիզիկոս)
Լևոն Շավիղի Գրիգորյան, հայ ֆիզիկոս։ Ֆիզիկամաթեմատիկական գիտությունների դոկտոր (1986), պրոֆեսոր (1973)։
Կենսագրություն
1974 թվականին ավարտել է Երևանի պետական համալսարանը։ 1986 թվականից աշխատում է ՀՀ ԳԱԱ Ֆիզիկայի կիրառական հիմնախնդիրների ինստիտուտում։ 1999 թվականից՝ լաբորատորիայի վարիչ։
Աշխատանքները վերաբերում են գերխիտ աստղերի ֆիզիկային։ Գ. Ս. Սահակյանի հետ զարգացրել է այլասերված գերխիտ նյութերի տեսությունը՝ ինքնուրույն պիոնային բաղադրիչի առկայությունը նյութում։ Կանխագուշակել է 200-ի կարգի կամ ավելի մեծ զանգվածային թվով միջուկներում մի քանի p - մեզոնների գոյությունը, առաջարկել և զարգացրել է ուժեղ գրավիտացիոն դաշտերում վակուումային լարումների հատուկ դաշտի առկայության վարկածը։ Հետազոտել է էլեկտրամագնիսական վակուումային երևույթները գնդային համաչափությամբ խոշորաչափ մարմինների առկայությամբ ։
Ծանոթագրություններ
Կատեգորիա:Հայ ֆիզիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
Ֆրանսիայի ֆուտբոլի առաջնություն 2016/2017
Ֆրանսիայի ֆուտբոլի առաջնություն 2016–17-ը Ֆրանսիայի առաջնության 79-րդ մրցաշրջանն էր։ Գործող չեմպիոնը ՊՍԺ-ն էր։ Խաղերի օրերը հայտնի դարձան 2016 թվականի հունիսի 1-ին։ Առաջնությունը կայացավ 2016 թվականի օգոստոսի 12-ից 2017 թվականի մայիսի 20-ը։
2017 թվականի մայիսի 17-ին՝ 37 խաղերից հետո Մոնակոն դարձավ չեմպիոն։ Սա թիմի առաջին հաղթանակն էր առաջնությունում՝ 1999-2000 մրցաշրջանից հետո։
Մրցաշարային աղյուսակ
Աղբյուր. Լիգա 1, Soccerway
Որակավորման կանոններ. 1) Միավորներ; 2) Գոլերի տարբերություն; 3) Խփած գոլեր; 4) Իրար դեմ խաղերի գոլերի տարբերություն; 5) Արդար խաղի վարկանիշ
Նշումներ.
ա. ՊՍԺ-ն որակավորվեց Եվրոպա Լիգայի խմբային փուլին՝ հաղթելով 2016-2017 մրցաշրջանի Ֆրանսիայի գավաթը։
բ. ՊՍԺ-ն որակավորվեց Եվրոպա Լիգայի որակավորման 3-րդ փուլին՝ հաղթելով 2016-2017 մրցաշրջանի Ֆրանսիայի լիգայի գավաթը։
գ. Լիգա 2 տեղափոխվելուց հետո Բաստիան տեղափոխվեց Լիգա 3՝ ֆինանսական խնդիրների պատճառով։
Իջեցման փլեյ-օֆֆ
Իջեցման փլեյ-օֆֆ-ը կայացավ Լիգա 1-ում 18-րդ տեղը զբաղեցրած Լորյանի և Լիգա 2-ում 3-րդ տեղը զբաղեցրած Տրուայի միջև։
Տրուան հաղթեց ընդհանուր 2 խաղերի արդյունքում 2-1 հաշվով և որակավորվեց Լիգա 1։ Լորյանը դուրս մնաց Լիգա 2։
ՄաքԳիլի համալսարան
ՄաքԳիլի համալսարան (McGill University), Կանադայի հայտնի և հնագույն համալսարաններից մեկը։
Պատմություն
Համալսարանը հիմնադրվել է 1821 թվականին և բացվել է 1829 թվականին Մոնրեալում (Քվեբեկ, Կանադա)։ Համալսարանի շինությունը (այդ ժամանակ ՄաքԳիլի քոլեջի) տեղակայված է եղել Բըրնսայդ Փլեյս կոչվող վայրում (Burnside Place), որն անցել է «Գիտության զարգացման թագավորական ինստիտուտին» 10 000 ֆունտ ստեռլինգի հետ միասին՝ Ջեյսմ ՄաքԳիլի կտակով 1813 թվականին։ Համալսարանի համար առաջին մասնաշենքերը կառուցվել են 1843 թվականին։
Առաջին կանադական հեռակա դասընթացները հայտնվել են հարյուր տարի առաջ։ Հենց այդ ժամանակ ՄաքԳիլի համալսարանը Մոնրեալում ընդառաջ գնաց ուսուցիչներին, որոնք հնարավորություն չունեին առկա դասընթացներին հաճախելու։ 1920 թվականին Բրիտանական Կոլումբիայի Կրթության նախարարությունը ընդունեց հեռու գտնվող բնակիչների խնդրանքները և հայտնվեցին առաջին դասընթացները՝ պրովինցիայի մակարդակով։ 1941 թվականին կանադացի ագարակատերերը առաջին անգամ լսեցին ուսումնական ծրագրերի ռադիոհաղորդումներ։
Համալսարանում սովորում են 30 000 ուսանողներ, որոնցից 80 % -ը կանադացիներ են։ ՄաքԳիլում 21 ֆակուլտետ կա և ավելի քան 300 մասնագետ։ 2010 թվականին The Guardian ամսագրի վարկանիշային աղյուսակի համաձայն՝ ՄաքԳիլի համալսարանը 19-րդն է աշխարհում ։
Արտաքին հղումներ
Կատեգորիա:Ամերիկյան համալսարանների ասոցիացիա
Կալիֆոռնիայի վարչական միավորների ցանկ
Կալիֆոռնիա նահանգը բաժանված է 58 վարչական շրջանի ։ Տարածաշրջանը առաջին անգամ բաժանվել է քսանյոթ շրջանի՝ 1850 թվականի փետրվարի 18-ին։ Որոնք էլ հետագայում, մինչև 1860 թվականը, ստորաբաժանվել են՝ տասնվեց լրացուցիչ շրջաններ ձևավորելու համար։ Մնացած տասնչորսը կազմավորվել են 1861 թվականից մինչև 1893 թվականները։ Վերջինը, Իմպերիալը, կազմավորվել է 1907 թվականին։ Կալիֆոռնիայում է գտնվում Սան Բերնարդինո շրջանը, որը համարվում է Միացյալ Նահանգների ամենամեծ շրջանը, ինչպես նաև ԱՄՆ -ում առավել խիտ բնակեցված Լոս Անջելես շրջանը։
Կալիֆոռնիայում սրբերի անուններով անվանված շրջաններն ավելի շատ են, քան որևէ այլ նահանգում ։
Արտաքին հղումներ
Կատեգորիա:Կալիֆոռնիայի շրջաններ Կատեգորիա:Կալիֆոռնիա
Մահմուդ (երգիչ)
Վաղ կյանք
Մահմուդը ծնվել է 1992 թվականի սեպտեմբերի 12-ին Միլանում։ Նրա մայրն իտալուհի է, հայրը՝ եգիպտացի ։ Ծնողները ամուսնալուծվել են երբ նա եղել է 5 տարեկան, որից հետո նրան մեծացրել է մայրը :
2012-2018: X Factor և կարիերայի սկիզբ
2012 թվականին մասնակցել է իտալական X Factor նախագծի վեցերորդ եթերաշրջանին, որտեղ ընդգրկվել է ժյուրի Սիմոնա Վենտուրայի թիմում և հասել մինչև երրորդ գալա համերգ ։ Նախագծից դուրս մնալուց հետո, նա աշխատել է որպես մատուցող բարում և միաժամանակ հաճախել երաժշտական դպրոց, որտեղ սովորել է նվագել դաշնամուր ու գրել երգեր ։ 2013 թվականին նա թողարկել է իր առաջին «Fallin' Rain» սինգլը, որի համար նաև նկարահանել է տեսահոլովակ ։
2016 թվականին մասնակցել է Սան Ռեմո երգի փառատոնին, որտեղ ներկայացնելով «Dimentica» երգը` զբաղեցրել է չորրորդ հորիզոնականը «Լավագույն նոր արտիստներ» անվանակարգում ։ 2017 թվականին թողարկել է «Pesos» սինգլը, որով ներկայացել է Wind Summer փառատոնին : 2017 թվականին նաև ձայնագրել է «Luna» սինգլը ռեփեր Ֆաբրի Ֆիբրայի հետ համատեղ ։ 2018 թվականի սեպտեմբերին թողարկել է «Gioventù bruciata» մինի ալբոմը, որը հետագայում վերաթողարկվել է որպես նրա առաջին պաշտոնական ստուդիական ալբոմ ։ 2018 թվականին նաև համագործակցել է երգիչ Մարկո Մենգոնիի հետ` գրելով 3 երգ նրա «Atlantico» ալբոմի համար, որոնց թվում է նաև «Hola (I Say)» սինգլը ։
2019: «Gioventù bruciata» և Եվրատեսիլ
Սան Ռեմոն հաղթելուց հետո, «Gioventù bruciata»-ն վերաթողարկվել է որպես նրա առաջին պաշտոնական ալբոմ։ 11 ստեղծագործություն ներառող ալբոմը դրական ընդունելության է արժանացել երաժշտական քննադատների կողմից և գլխավորել է իտալական ալբոմների հիթ շքերթը ։ 2019 թվականի ապրիլին Մահմուդն իր մասնակցությունն է ունեցել Չարլի Չարլզի և Dardust-ի «Calipso» սինգլում, որը նույնպես զբաղեցրել է առաջին հորիզոնականը Իտալիայում ։ Սան Ռեմոն հաղթելու արդյունքում նրան նաև հնարավորություն է տրվել «Soldi» երգով ներկայացնելու Իտալիան Եվրատեսիլ 2019 երգի մրցույթում, որն անցկացվել է Իսրայելի մայրաքաղաք Թել Ավիվում ։ Նա միանգամից հանդես է եկել եզրափակիչ փուլում և քվեարկության արդյունքում զբաղեցրել է երկրորդ հորիզոնականը:﻿ Մրցույթի շրջանակներում նա նաև ստացել է Մարսել Բեզենսոնի անվան մրցանակ` որպես լավագույն երգահան ։
Հանրային կերպար
«Mahmood»-ը երգչի ազգանվան` Mahmoud-ի և անգլերեն «my mood» (իմ տրամադրությունը) բառերի միացությունն է ։ Չնայած իր հոր ազգությանը` Մահմուդն չի խոսում արաբերեն, սակայն գերազանց տիրապետում է սարդինյան լեզվին ։ Նա քրիստոնյա է և հարցազրույցներում բազմիցս նշել է, որ իրեն համարում է 100% իտալացի։ 2019 թվականին Սան Ռեմոյի փառատոնում նրա հաղթանակը քննարկումների առիթ դարձավ երկրում։ Իտալիայի փոխվարչապետ Մատեո Սալվինին, ով հայտնի է իր հականերգաղթական հայացքներով, իր դժգոհությունն հայտնեց նրա հաղթանակի և երգի «ոչ իտալական հնչողության» վերաբերյալ, նշելով, որ իտալացիների ընտրությունը Ultimo-ի «I tuoi particolari» երգն էր այլ ոչ թե «Soldi»-ին ։
Մահմուդը խուսափում է ըստ ազգության կամ սեռական կողմնորոշման դասակարգումներից ։ Նա բազմիցս նշել է, որ սեռական կողմնորոշման մասին հայտարարելը տարբերություն է ստեղծում մարդկանց միջև և «այդպես շարունակելով համասեռականությունը երբեք չի ընկալվի նորմալ բան, որն իրականում նորմալ է» ։ 2019 թվականին նա ընդգրկվեց իտալական «Forbes» ամսագրի «30 Under 30» ցանկում, որում ընդգրկվում են այն արտիստները, ովքեր մեծ հաջողության են հասել նախքան 30 տարեկան դառնալը :
Երաժշտական ոճ
Մահմուդն իր երաժշտական ոճն բնութագրել է որպես մարոկկական փոփ։ Ըստ նրա` իր երաժշտությունը մյուսներից առանձնանում է իր միջինարևելյան հնչյուններով ։ «Soldi» երգում առկա է նաև արաբերեն հատված։ Նա հիշում է, որ մանկության տարիներին արաբական երաժշտություն էր լսում իր հոր հետ, նախքան ընտանիքից նրա հեռանալը ։ Մանկության տարիներին Մահմուդը նաև լսել է իտալացի այնպիսի արտիստների, ինչիպիսիք են` Լուչո Բատիստի, Լուչո Դալլա և Պաոլո Կոնտե Նա չափազանց կապված է իր մոր ծննդավայր Սարդինիա կղզու մշակույթին ու ավանդույթներին, որոնք շատ հաճախ ոգեշնչման աղբյուր են հանդիսանում նրա համար ստեղծագործելիս ։
Մահմուդը նշել է ամերիկացի երգիչ Ֆրենկ Օուշենին` որպես իրեն ամենաշատ ոգեշնչող արտիստ։ Ըստ նրա` Ֆրենկի երաժշտությունը «շատ ազատ է և յուրաքանչյուր ոք կարող է գտնել իրեն դրանում, անկախ գեյ կամ հետերո լինելուց, որովհետև էականը այդ մարդն է և իր փոխանցած էներգիան, այլ ոչ թե սեռական կողմնորոշումը» ։ Նրա սիրած արտիստների թվին են պատկանում նաև Թրևիս Սքոթը, Բիյոնսեն, Ջազմին Սալիվանը և Ռոսալիան ։
Սինգլներ
Սեփական սինգլներ
Այլ արտիստների սինգլներ, որոնցում ունի իր մասնակցությունը
Արտաքին հղումներ
Կատեգորիա:Իտալացի երգիչներ Կատեգորիա:Իտալիայի մասնակիցները Եվրատեսիլ երգի մրցույթում Կատեգորիա:21-րդ դարի երգիչներ Կատեգորիա:Երգերի հեղինակներ
Նոյեմբերի 8
Նոյեմբերի 8, տարվա 312-րդ (նահանջ տարիներին՝ 313-րդ) օրն է։
Հյուստոն շրջան (այլ կիրառումներ)
Հյուստոն շրջան, կարող է վերաբերել՝
Հյուրանոց (այլ կիրառումներ)
Հյուրանոց, կարող է վերաբերել՝
Իոսիֆ Ստալին
Իոսիֆ Վիսարիոնովիչ Ստալին (Иосиф Виссарио́нович Ста́лин, ի ծնե՝ Իոսեբ Բեսարիոնիս ձե Ջուղաշվիլի (იოსებ ბესარიონის ძე ჯუღაშვილი), ), բոլշևիկ հեղափոխական, այնուհետև՝ խորհրդային կուսակցական, քաղաքական և զինվորական գործիչ, Կոմունիստական կուսակցության առաջնորդ, ԽՄԿԿ կենտկոմի գլխավոր քարտուղար։
1920-ական թվականներին դարձել է Ռուսաստանի Խորհրդային Ֆեդերատիվ Սոցիալիստական Հանրապետության, նաև ամբողջ Խորհրդային Միության առաջնորդ։ Իր ձեռքում կենտրոնացրել է երկրի կառավարման բոլոր լծակները։ Հաշվեհարդար է տեսել բոլոր ներկա և նախկին քաղաքական հակառակորդների հետ։ Նրա կառավարման տարիներին 1930-ական թվականների բռնաճնշումները դարձել են զանգվածային։ Պետանվտանգությունը հետևում էր քաղաքացիների պահվածքին ու գործերին։ Նույնիսկ մեկ փոքր օրենք խախտելու դեպքում քաղաքացուն կարող էին ձերբակալել և Ստալինյան ճամբարներ ուղարկել, որտեղ տառապում էին անհիմն մեղադրանքներով դատապարտված բազում մարդիկ։
Ծայրահեղ բռնի միջոցներով Ստալինը իրականացրել է ԽՍՀՄ ինդուստրացումն ու կոլեկտիվացումը։ Նրա անունով է կոչվել Ստալինգրադ (ներկայումս՝ Վոլգոգրադ) քաղաքը։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ») ժամանակ (1941 թվականի օգոստոսի 8-ից) և հետպատերազմյան շրջանում եղել է ԽՍՀՄ գերագույն գլխավոր հրամանատար։ Կարողացել է միավորել ժողովրդի ուժերը և փոխել պատերազմի ընթացքը։ Ակտիվ մասնակցել է հակահիտլերյան միության ստեղծմանը։ Դրա շնորհիվ Սովետական Միությանը հաջողվեց հաղթել նացիստական Գերմանիային։ Ստալինին նաև շնորհվել է «Գեներալիսիմուս» կոչումը։
Հետպատերազմյան տարիներին Ստալինի նախաձեռնությամբ կրկին ծայր են առել բռնությունները։
Մահացել է 1953 թվականին՝ 74 տարեկան հասակում։ Թաղմանը մասնակցում էին Մոսկվայի գրեթե բոլոր բնակիչները։ Թաղման երկար արարողության ժամանակ մարդկանց մահվան դեպքեր են արձանագրվել։ Սկզբում Ստալինի մարմինը չէին հանձնել հողին, այլ ամփոփել էին Կարմիր հրապարակի Լենինի դամբարանում (այն սկսվեց կոչվել Վ. Լենինի և Ի. Ստալինի դամբարան)։ Սակայն Նիկիտա Խրուշչովի կառավարման տարիներին՝ 1961 թվականի հոկտեմբերի 31-ի լույս նոյեմբերի 1-ի գիշերը նրա դին գաղտնի հանվեց դամբարանից և թաղվեց Կրեմլի պատի պանթեոնում։
Համարվելով 20-րդ դարի ամենանշանավոր դեմքերից մեկը, Ստալինը միջազգային մարքսիստ–լենինիստական շարժման մեջ համատարած անձի պաշտամունքի սուբյեկտ էր։ Խորհրդային Միության փլուզումից հետո էլ Ստալինի ժողովրդականությունը Ռուսաստանում չի նվազել։ Այնուամենայնիվ, ստալինյան ամբողջատիրական համակարգը պատասխանատու է զանգվածային բռնաճնշումների, էթնիկական զտումների, զանգվածային տեղահանությունների, մահապատիժների և արհեստական սովերի համար, որոնց զոհ են գնացել միլիոնավոր մարդիկ։
Ծագում
Ստալինն ուներ մարմնական թերություններ՝ ձախ ոտքի երկրորդ և երրորդ մատների սերտաճում, դեմքը մաշկային թերություններով էր։ 1885 թվականին նրան վրաերթի է ենթարկում մի կառք, որի հետևանքով տղան ստանում է ձեռքի լուրջ վնասվածք և հետագայում նրա ձեռքը մինչև վերջ չէր բացվում արմունկի մասում, այդ պատճառով էլ թվում էր աջ ձեռքից կարճ։ Ստալինը ցածրահասակ էր՝ 160 սմ։
Ծնողներ
Հայրը՝ Վիսարիոն Ջուղաշվիլին (Բեսո), ծագում էր Թիֆլիսի նահանգի Դիդի-Լիլո գեղջկական գյուղից, մասնագիտությամբ կոշկակար էր։ Ալկոհոլի ազդեցության տակ և կատաղության նոպաների ժամանակ նա դաժանորեն ծեծի էր ենթարկում կնոջը՝ Եկատերինային և փոքր տղային՝ Սոսոյին (Իոսիֆին)  ։ Պատահել են դեպքեր, երբ երեխան փորձում էր պաշտպանել մորը ծեծից։ Սակայն հայրը դանակ է նետել Վիսարիոնի վրա և արագ փախել ։ Գորիի ոստիկաններից մեկի տղայի պատմելով ՝ մի անգամ էլ Վիսարիոնը տուն է ներխուժել, որտեղ Եկատերինան և փոքր տղան՝ Սոսոն էին, հարձակվել է վերջիններիս վրա՝ գլխի վնասվածք հասցնելով տղային։ Հայտնի է նաև, որ մի անգամ հորից ուժեղ հարված ստանալով երեխան ընկել է գետնին, և նրա մեզի մեջ օրեր շարունակ արյուն է եղել։
Իոսիֆը երրորդ երեխան էր ընտանիքում, մյուս երկու նորածինները մահացել են։ Իոսիֆի ծնունդից որոշ ժամանակ հետո հոր գործերը վատացել են, որից հետո հայրը սկսել է խմել։ Ընտանիքը հաճախ էր փոխում իր բնակավայրը։ Ի վերջո Վիսարիոնը լքեց կնոջը՝ փորձելով վերցնել տղային իր մոտ, սակայն Եկատերինան երեխային չտվեց Վիսարիոնին ։
Երբ Սոսոն տասնմեկ տարեկան էր, Վիսարիոնը մահացավ. ինչ-որ մեկը դանակահարել էր նրան ՝ հարբած կռվի մեջ ընկնելու ժամանակ։ Այդ ընթացքում Սոսոն էլ շատ ժամանակ էր անցկացնում փողոցում՝ Գորիի երիտասարդ ավազակների հետ ։
Մայրը՝ Եկատերինան, ծագում էր Գամբարեուլի գյուղից, ճորտային գյուղացու (այգեպանի)՝ Գելաձեի ընտանիքից, օրավարձով աշխատող էր։ Եղել է ծանր աշխատանքով ծարնաբեռնված կին, ով հաճախ էր ծեծի ենթարկում ողջ մնացած իր միակ տղային, սակայն ամբողջ հոգով նվիրված էր նրան  ։ Ստալինի մանկության ընկեր՝ Դավիթ Մաչավարիանին ասում էր. «Կատոն Իոսիֆին շրջապատել էր չափից դուրս մայրական սիրով և գայլուհու նման պաշտպանում էր ամեն ինչից ու ամեն մեկից» ։ Սակայն որոշ աղբյուրների համաձայն Եկատերինան հիասթափված էր, քանի որ իր տղան այդպես էլ հոգևորական չդարձավ ։
Հեղափոխական գործունեության վաղ շրջան
1886 թվականին Եկատերինա Գեորգիևնան ուզում էր Իոսիֆին ուսման տալ Գորիի հոգևոր ուսումնարանում, սակայն քանի որ Իոսիֆը բացարձակապես չէր տիրապետում ռուսերենին, այնտեղ ընդունվել չհաջողվեց։ 1886-1888 թվականներին Իոսիֆին ռուսերեն սովորեցնելու գործը մոր խնդրանքով իրենց վրա վերցրեցին քահանա Քրիստոփոր Չերկվիանիի երեխաները։ Արդյունքում 1888 թվականին Սոսոն ընդունվեց ուսումնարանին կից ոչ թե առաջին նախապատրաստական դասարան, այլ միանգամից երկրորդ։ Հաջորդ տարվա սեպտեմբերին ընդունվեց ուսումնարանի առաջին դասարան, որն ավարտեց 1894 թվականի հունիսին։
1894 թվականի սեպտեմբերին Իոսիֆը ընդունելության քննություններ հանձնեց և ընդունվեց Թիֆլիսի ուղղափառ հոգևոր ճեմարան։ Այնտեղ նա ծանոթացավ մարքսիզմին և 1895 թվականին կապեր հաստատեց հեղափոխական մարքսիստների գաղտնի խմբի հետ, ովքեր Անդրկովկաս էին ուղարկվել կառավարության կողմից։ Հետագայում Ստալինը հիշում էր․ «Հեղափոխական շարժման մեջ ընդգրկվեցի 15 տարեկան հասակում, երբ կապվեցի ռուս մարքսիստների գաղտնի խմբի հետ, ովքեր այն ժամանակ ապրում էին Անդրկովկասում։ Այդ խմբերը մեծ ազդեցություն ունեցան ինձ վրա, որի արդյունքում ձևավորվեց մարքսիստական գաղտնի գրականության հանդեպ իմ սերը» ։
Անգլիացի պատմաբան Սայմոն Սեբակ-Մոնտեֆիորեի կարծիքով Ստալինը շատ տաղանդավոր աշակերտ էր, ով բոլոր առարկաներից բարձր գնահատականներ էր ստանում՝ մաթեմատիկայից, աստվածաբանությունից, հունարենից, ռուսաց լեզվից և այլն։ Ստալինին դուր էր գալիս պոեզիան, և երիտասարդ տարիքում նա գրում էր վրացերեն բանաստեղծություններ, որոնք ուշադրության են արժանացել ընթերցողի կողմից ։
1931 թվականին գերմանացի գրող՝ Էմիլ Լյուդվիգի հետ ասուլիսի ժամանակ, այն հարցին, թե «Ի՞նչը Ձեզ տարավ դեպի ընդդիմություն, միգուցե ծնողների վատ վերաբերմո՞ւնքը․․․»։ Ստալինը պատասխանել է. «Ո՛չ։ Իմ ծնողները բոլորովին էլ վատ չեն վարաբերվել ինձ։ Այլ հարց է՝ հոգևոր վարժարանը, որտեղ ես այդ ժամանակ սովորում էի։ Ծաղրանքի ռեժիմի և ճիզվիտական մեթոդների դեմ բողոքների պատճառով, որոնք կային ճեմարանում, ես պատրաստ էի դառնալ և իրոք դարձա հեղափոխական, մարքսիզմի կողմնակից…» ։
1898 թվականին Ջուղաշվիլին, հեղափոխական Վանո Ստուրուայի տանը, աշխատողների հետ հանդիպման ժամանակ, քարոզչի փորձ ստացավ և շուտով սկսեց ղեկավարել երիտասարդ երկաթուղայինների աշխատողներից կազմված խմբակը. դասեր էր անցկացնում խմբակների համար և նույնիսկ մարքսիստական դասընթացների ծրագրեր էր կազմում նրանց համար ։ Նույն թվականի օգոստոսին Իոսիֆը մտնում է վրացական « Մասամե-դասի » («Երրորդ խումբ») սոցիալ-դեմոկրատական կազմակերպության մեջ։ Վ. Զ.Կեցխովելիի և Ա. Գ. Ջուղաշվիլիի հետ նա կազմում է այդ կազմակերպության հեղափոխական փոքրամասնության հիմքը, որի մեծամասնությունը «օրինական մարքսիզմի» հետևորդներ էին և հարում էին բուրժուական ազգայնականությանը։